
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	17.06.2026.
	
	Nr. RD-26-235-ir


	Par satiksmi pasākuma laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu un Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, ņemot vērā Rīgas valstspilsētas pašvaldības iestādes “Kultūras un tautas mākslas centrs “Ritums”” 03.06.2026. iesniegumu par publisku pasākumu – Jāņu ielīgošanas pasākums “Jāņu riti”:

1. Noteikt, ka no 20.06.2026. plkst. 6.00 līdz 21.06.2026. plkst. 10.00 tiks aizliegta transportlīdzekļu (izņemot transportlīdzekļus ar speciālām atļaujām (pielikumā)) apstāšanās un stāvēšana Hermaņa ielas abās pusēs, posmā no Ojāra Vācieša ielas līdz Bāriņu ielai.

2. Par pasākuma norisi ir atbildīga Rīgas valstspilsētas pašvaldības iestādes “Kultūras un tautas mākslas centrs “Ritums”” direktora pienākumu izpildītāja Evija Spresle (tālrunis 67105661, e-pasts: ritums@riga.lv).

3. Ņemt vērā, ka pasākuma organizatore – Rīgas valstspilsētas pašvaldības iestāde “Kultūras un tautas mākslas centrs “Ritums””:

3.1. nodrošinās sabiedrisko kārtību pasākuma norises vietā;

3.2. nodrošinās 1. punktā minētās teritorijas sakopšanu trīs stundu laikā pēc pasākuma norises beigām;

3.3. veiks norēķinus ar sabiedrību ar ierobežotu atbildību “RĪGAS LUKSOFORS” par satiksmes organizācijas shēmu izstrādi un ceļa zīmju izvietošanu iepriekšminētajā vietā norādītajā laikā;

3.4. nodrošinās operatīva transporta satiksmi.

4. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas shēmu izstrādi un ceļa zīmju izvietošanu iepriekšminētajā vietā norādītajā laikā.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē pasākuma laikā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.
	Rīgas pilsētas izpilddirektors 
	J.Lange

